Temotu

Temotu province (angļu: Temotu Province) ir viena no Zālamana Salu provincēm. Tā atrodas valsts austrumos un aizņem Santakrusas salas, Rifa salas un Dafa salas, kā arī atstatus esošās atsevišķās Tikopias, Anutas un Fatutakas salas provinces pašos austrumos. Provinces galvenā pilsēta un administratīvais centrs ir Lata Nendo salā. Liela daļa provinces apdzīvoto salu pieder pie Polinēzijas eksklāviem un to iedzīvotāji ir polinēzieši, bet daļu salu apdzīvo melanēzieši. Province dibināta 1981. gadā, sadalot Austrumu distriktu Makiras-Ulavas un Santakrusas provincēs; Santakrusas provinci vēlāk pārdēvēja par Temotu (polinēziešu Te Motu — ‘Sala’). Ārējās saites Vikikrātuvē par šo tēmu ir pieejami multivides faili. Skatīt: Temotu.